http___metro-portal.hr_velika-izlozba-leonardovih-radova-u-londonu_65237_1.xml
1.1 2.1 2.2 2.3
Leonardo da Vinci - Painter at the Court of Milan "Leonardo da Vinci - Painter At The Court of Milan," the largest exhibition of Leonardo's surviving paintings ever attempted, recently opened at London's National Gallery. See also: Alaistare Sooke's and Luke Syson's video for the Telegraph; and Jonathan Jones's and Lindsay Poulton's video for the Guardian. The exhibition is reviewed by: Laura Cumming for the Guardian, 12 November; Charles Darwent for the Independent, 13 November; and Angus Kennedy, "Leonardo da Vinci: a curious humanist," Spiked on-line, 17 November.
1.1 2.1 3.1 4.1 5.1 6.1 7.1 8.1 9.1 10.1 10.2 11.1 11.2 12.1 13.1 14.1 15.1
Velika izložba Leonardovih radova u Londonu U Nacionalnoj galeriji otvara se najveća izložba djela Leonarda da Vincija u povijesti, otvorena do veljače iduće godine Londonska Nacionalna galerija u srijedu će predstaviti dosad najsveobuhvatniju izložbu velikog talijanskog renesansnog slikara Leonarda da Vincija, jedinstvenu po tome što su prvi put na jednome mjestu okupljena neka od najistaknutijih djela toga umjetnika - najvećeg genija renesanse. Na izložbi pod naslovom "Leonardo da Vinci: Painter at the Court of Milan" (Leonardo da Vinci: slikar s milanskog dvora), najcjelovitijoj dosad, bit će predstavljeno sedam umjetnikovih remekdjela te 50-tak crteža. Organizirati bilo kakvu izložbu jednoga od najkompleksnijih umjetnika u povijesti iznimno je težak zadatak, s obzirom na rijetkost i krhkost njegovih slika, u kombinaciji s činjenicom da ih institucije u čijem su vlasništvu nevoljko puštaju iz zemlje, ističe Guardian. Sedam izloženih slika zapravo je mnogo, uzme li se u obzir činjenica da u svijetu postoji samo 15 dovršenih slika čije se autorstvo u potpunosti može pripisati Leonardu, te da je ih slikar u svome životu ukupno naslikao tek 20. Riječ je o slikama iz 20-godišnjeg razdoblja koje je Leonardo proveo u Milanu na dvoru svojega mecene, milanskog vojvode Ludovica Sforze, od 1482.-1499. Osim tih sedam slika, izložba obuhvaća i osmu sliku "Krist spasitelj svijeta" koja se tek odnedavno pripisuje tome umjetniku, a vjerojatno datira iz razdoblja neposredno nakon njegova odlaska iz Milana (1498.-1506.). Unatoč tako malom broju slika, izložba uspješno prikazuje Leonardov razvojni put, od naglih prijelaza svjetla i sjene u "Portretu glazbenika" iz osamdesetih godina 15. stoljeća, do nježnog vela prigušenih boja korištenih za stvaranje lica "Krista spasitelja svijeta" 20 godina kasnije, ističu u Guardianu. Leonardo da Vinci prvi je afirmirao "sfumato" tehniku, odnosno, postizanje učinka prozirnog magličastog vela vještim izbjegavanjem oštrih obrisa i graničnih linija. Na tamnu boju pozadine nanosio je jedan na drugi monokromatske slojeve vrlo razrijeđene boje, postupno razvijajući formu kroz neizmjerno suptilne gradacije nijansi. Uz poznatu Leonardovu sliku "Dama s hermelinom" (1490.), među izloženim djelima su "La belle ferronniere" (1490.-1496.), slika poznatu i kao "Portret nepoznate žene" posuđena iz pariškog Louvrea, "Madonna Litta" (1490.) iz muzeja Ermitaž u Sankt Peterburgu te "Sveti Jeronim" (1480.) iz vatikanske Pinacotece. Nadalje, tu su dvije verzije "Bogorodice na stijeni" - jedna iz Nacionalne galerije te druga pristigla iz Louvrea. Posljednji dio izložbe predstavlja reprodukciju u originalnoj veličini Leonardove "Posljednje večere", posuđene iz Kraljevske akademije, upotpunjene svim sačuvanim pripremnim skicama za tu sliku. Slikar, arhitekt, izumitelj, glazbenik, kipar, matematičar i inženjer, Leonardo da Vinci (1452.-1519.) osim umjetnosti dao je doprinose anatomiji, botanici, geologiji, matematici, optici, mehanici, astronomiji, hidraulici, niskogradnji, tehnici proizvodnje oružja i urbanistici. Njegove slike "Posljednja večera" (1495.-97.) i "Mona Lisa" (1503.-06.) spadaju među najpopularnije i najutjecajnije slike renesanse, dok više od šest tisuća njegovih sačuvanih zapisa odražava duh znanstvenog istraživanja i mehaničke inventivnosti koja je bila stoljećima ispred svoga vremena. Izložba je otvorena do 5. veljače 2012.